Diari Oficial de la Generalitat Valenciana


Sumari del DOGV 1776, del 06-05-1992 (1992/824677)

ORDRE de 24 de febrer de 1992, de la Conselleria de Cultura, Educació i ciència, per la qual autoritza el cessament d'activitats docents del centre docent privat d'Educació Especial Santa Ana, de València.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/24/(5)/dof/vci/html**

### Dades del document

Número de DOGV
:   1776

Data del DOGV
:   06-05-1992

Secció del DOGV
:   DISPOSICIONS GENERALS

Número del document
:   1992/824677


Data del document
:   24-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de febrer de 1992, de la Conselleria de Cultura, Educació i Ciència, per la qual autoritza el cessament d'activitats docents del centre docent privat d'Educació Especial Santa Ana, de València.  
Vist l?expedient incoat a petició del titular del centre docent privat d'Educació Especial Santa Ana, situat a la carretera de Paterna (València), amb número de codi 54940417, en sol·licitud de cessament d'activitats docents.  
Vist que l?expedient ha estat tramitat pel Servei Territorial de Cultura Educació de València, que s'hi ha unit la documentació exigida i que ha estat degudament informat per la Inspecció Educativa.  
Vist que per l?Ordre ministerial de 12 de juny de 1979 (BOE de 2 d'agost de 1979), el centre va ser autoritzat definitivament per a 3 unitats de pedagogia terapèutica amb capacitat per a 30 places escolars.  
Vist que per Ordre de 27 d'agost de 1991 (DOGV de 21 d'octubre de 1991) a l?esmentat centre se li va rescindir el concert educatiu subscrit amb la Conselleria de Cultura, Educació i Ciència.  
Vist que el cessament d'activitats del centre no suposa greu perjudici per a l?interès públic i que les necessitats d'escolarització estan suficientment cobertes.  
Vistos la Llei Orgànica Reguladora del Dret a l?Educació, i el Decret 1855/1974, de 7 de juny, sobre règim jurídic de les autoritzacions de centres no estatals d'ensenyament.  
Fent ús de les atribucions conferides per l'article 35 de la Llei de Govern Valencià,  
ORDENE:  
Article únic  
Autoritzar, d'acord amb els informes emesos, el cessament de les activitats docents del centre docent privat d'Educació Especial Santa Ana, de València, amb número de codi 65677995, a partir del curs acadèmic 1991/92, i quedaran així revocades i sense cap efecte les disposicions que autoritzaren el funcionament legal del dit centre. Serà necessari, en el cas que s'instàs el recomençament d'aquest, acomplir allò que disposen la Llei Orgànica reguladora del Dret a l?Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris, i les disposicions complementàries en matèria d'autorització de centres privats.  
DISPOSICIO ADICIONAL  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIO FINAL  
Contra aquesta ordre que posa fi a la via administrativa podrà interposar-se recurs de reposició previ al recurs contenciós administratiu, en el termini d'un mes comptador a partir de la notificació o publicació en el Diari Oficial de la Generalitat Valenciana.  
València, 24 de febrer de 1992.  
El Conseller de Cultura, Educació i Ciència,   
ANDREU LÓPEZ I BLASCO


Còpia Permalink ELI